 **НАРОДНО ЧИТАЛИЩЕ „МУСТАФА КЕМАЛ АТАТЮРК-2003”ПЛОВДИВ**

**Адрес:4000 Пловдив,ул.„Д-р Г.Вълкович”№3,тел. 032/ 623-280, e-mail:kemalataturk2003@abv.bg**

**П Л А Н**

**За дейността на Народно читалище**

**“ Мустафа Кемал Ататюрк – 2003” гр. Пловдив**

**За 2024**

**Пловдив**

**2023г.**

Народно читалище “Мустафа Кемал Ататюрк”- 2003 се инициира и се регистрира 2003г. Намира се в центъра на град Пловдив, на ул. “Д-р Георги Вълкович” №3, с телефон 032/ 623280.

Читалището развива идеята за културна политика, адекватна на европейските и международни тенденции. Постепенно генерира обществен интерес чрез своята дейност. Обществеността осъзна нуждата от място, където да се показва подобен тип изразност не само от членовете му, но и от сходни организации, мястото, където да се анализира, съхранява и разпространява достъпна информация за турската и българската култура.

Мустафа Кемал Ататюрк е пръв президент на Република Турция и голям приятел на българския народ. Той смята, че културата и икономиката са фактори, които определят облика на всяка политика.

Настоящата програма за 2022 година има за цел да проектира развитието на читалището, чрез оптимизиране и иновиране на технологиите, методите, средствата и организацията на дейности.

Законната основа за тази програма са Законът за народните читалища и всички произтичащи от него нормативни документи за развитие на съвременното българско читалище.

Приоритет на читалището е развитие и обогатяване на културния живот, социалната и образователна дейност на населението, запазване на традициите и обичаите на народа, разширяване на знанията по отношение на културата, науката, изкуството и утвърждаване на духовните ценности.

Основни дейности за постигане на целите си, е уреждане и поддържане на библиотечен фонд, читални, развитие на любителското художествено творчество, организиране на школи, кръжоци, курсове, клубове, празненства и концерти.

Неразделна част от читалището е библиотеката, която активно участва при организирането на културните прояви на читалището.

Годишните културни програми имат за цел съхраняването на културните традиции и създаването на нови.

**1. ОСНОВНИ ЦЕЛИ**

1. Развитие и обогатяване на културния живот, социалната и образователна дейност в населеното място.
2. Запазване обичаите и традициите на българския, турския, арменския и еврейския етнос.
3. Утвърждаване на читалището като културно- просветно средище с активни културни, социални и граждански функции.
4. Участие на читалищните формации, групи, клубове и индивидуални изпълнители в различни местни изяви.
5. Организиране на изложби, срещи, разговори, творчески срещи и тематични вечери.
6. Организиране на културни и традиционни празници в читалището.

**2. КЛУБНА ДЕЙНОСТ**

1. Организиране на постоянна експозиция на книги и картини на български и турски език на патрона на читалището Мустафа Кемал Ататюрк.
2. Организиране на тематични изложби от детски рисунки.
3. Организиране на курс по турски език с преподавател от ПУ” Паисий Хилендарски ”.
4. Организиране на състав по художествено слово.
5. Организиране на група за възстановяване на обичаи и приложни изкуства.

**3. КУЛТУРЕН КАЛЕНДАР**

Чествуване на 143 години от рождението на Мустафа Кемал Ататюрк.

Чествуване на бележити дати от световно и национално културно наследство:

Януари

* 176г. от рождението на Христо Ботев, български поет, революционер, публицист ;
* 168г. от рождението на Райна Княгиня- българска учителка, ушила знамето на Априлското въстание ;
* Йордановден ;
* Денят ашуре .

Февруари

* 151г. от обесването на Васил Левски ;
* 158г. от рождението на Стоян Стойчев Русев – български детски писател ;
* Ден на влюбените – 14 февруари .

Март

* 146г. от подписването на Санстефанския мирен договор и Освобождението на България от османско владичество ;
* Ден на жената – 8 март ;
* Посрещане на първа пролет .

Април

* 219г. от рождението на Ханс Андерсен – детски писател ;
* 157г. от основаването на българско читалище в Цариград през 1866г.
* 148г. от Априлското въстание ;
* Международен ден на Земята ;
* 158г. от рождението на Пенчо Славейков- български поет и преводач
* Великден ;
* Лазаровден .

Май

* 68г. от присъединяването на България към ЮНЕСКО ;
* 19 май
* 184г. от рождението на Стефан Караджа- национален герой ;
* 9 май – ден на Европа ;
* 24 май – ден на славянската писменост ;
* Месец посветен на Мустафа Кемал Ататюрк ;
* Гергьовден .

Юни

* Дни на литературата – ( Пловдив чете ) ;
* Детски празник, посветен на детето – 1 юни ;
* 163г. от излизането на сборник “ Български народни песни” от братя Димитър и Константин Миладинови .

Юли

* 1106г. от смъртта на св. Климент Охридски – български книжовник, ученик и пръв помощник на братята Кирил и Методий, създател на Охридската книжовна школа ;
* 173г. от рождението на Иван Вазов български народен поет и писател .

Август

* 195г. от рождението на Христо Г. Данов;
* 137г. от рождението на Дора Габе – българска писателка и преводачка ;
* 121г. от рождението на Ангел Каралийчев – български писател ;
* Успение на Просветата Богородица .

Септември

* 139г. от Съединението на Княжество България и Източна Румелия ;
* Участие в нощта на музеите и галериите ;
* 102г. от смъртта на Иван Вазов – български народен поет и писател ;
* 137г. от рождението на Ран Босилек – български детски писател, поет и преводач ;
* 195г. от рождението на Лев Толстой- руски писател

Октомври

* Създаване на Р. Турция и ролята на Ататюрк ;
* 176г. от смъртта на Васил Априлов ;
* 86г. от смъртта на Йордан Йовков ;
* 65г. от смъртта на Ран Босилек- български писател

Ноември

* Ден на народните будители – 1 ноември ;
* Живот и творчество на Мустафа Кемал Ататюрк- презентация ;
* Представяне на книгата “Обречената любов на Ататюрк” ;
* 85г. от смъртта на Мустафа Кемал Ататюрк ;

(Патрон на Читалището )

* 196г. от рождението на Петко Р. Славейков ;
* 152г. от рождението на Панайот Пипков – български композитор, автор на химна “Върви народе възродени” .

Декември

* 112г. от смъртта на Христо Г. Данов – български възрожденски книгоиздател и книжар ;
* Коледа – 25 декември ;
* Нова година .

Чествуванията ще бъдат отбелязвани с организиране на:

* Литературни вечери с пловдивски поети ;
* Онлайн изложба на детски рисунки от школата по изобразително и приложно изкуство ;

**Участие на членове на читалището в чествуванията на :**

Националния празник- 3 март ;

Международният ден на жената – 8 март ;

Ден на детето – 1 юни ;

Деня на Ботев и героите на България – 2 юни ;

Съединението на Княжество България с Източна Румелия – 6 септември

Ден на независимостта на България – 22 септември ;

Ден на народните будители – 1 ноември ;

**Чествувания на всички останали традиционни празници**.

**4. БИБЛИОТЕЧНА ДЕЙНОСТ**

1. Обогатяване на библиотечния фонд с нови издания на български и чуждестранни автори в съответствие с читателските търсения.
2. Изяви през седмицата на детската книга и инициативата “ Пловдив чете”.
3. Активно привличане на дарения от книги, периодични издания и специални носители на информация, за да се постигне нарастване на библиотечния фонд.

Председател………………

(Б. Търмазова)